Beurtkrag: Só lyk vandag se vooruitsigArgieffoto (Foto: Unsplash) Geen beurtkrag word vir Maandag verwag nie. Eskom het Sondagaand in sy gebruiklike verklaring gesê sy opwekkingstelsel het oor die naweek herstel getoon. “Die opwekkingstelsel wat heelwat herstel getoon het tesame met ŉ lae aanvraag oor die naweek het voldoende herstel in die noodreserwes moontlik gemaak,” lui die verklaring. Eskom sê beurtkrag kan wel op kort kennisgewing in die loop van die week ingestel word. Onbeplande kragonderbrekings het Sondag omstreeks 16:10 op 10 292 MW gestaan met beplande instandhoudingswerk op 6552 MW.